ไฟแนนซ์ทูเดย์
โดย...ช.ชดา
26 เม.ย. 2559

โดย...ช.ชดา
...วันนี้ ปรีดี ดาวฉาย ประธานสมาคมธนาคารไทยคนใหม่ นัดเพื่อนสมาชิกประชุมนัดแรก เพื่อวางแผนการทำงาน เรื่องใหญ่ที่สมาคมแบงก์จะต้องเดินหน้าไปด้วยกันไม่พ้นเรื่อง “เนชั่นแนล อี-เพย์เมนต์” 
...สั้นๆ ชัดๆ จาก บัณฑูร ล่ำซำ ประธานกรรมการธนาคารกสิกรไทย ว่า การลดดอกเบี้ยเงินกู้อย่างทั่วถึง 2 รอบ ให้กับลูกค้ารายใหญ่และลูกค้ารายย่อย ไม่ใช่เพื่อกระตุ้นเศรษฐกิจ แต่เป็นการช่วยเหลือลูกค้าชายขอบ โดยเฉพาะเอสเอ็มอีที่กำลังลำบากให้ประคองตัวอยู่ต่อไปได้อีกระยะหนึ่ง
...ระหว่างรอกรรมการผู้จัดการแบงก์คนใหม่ มนัส แจ่มเวหา ประธานกรรมการ เอ็กซิมแบงก์ ก็ยังรีบทำการบ้านที่ สมคิด จาตุศรีพิทักษ์ รองนายกฯ ทิ้งไว้ให้อย่างขันแข็ง ขนาดผลตอบแทนกรรมการจะสู้แบงก์รัฐแห่งอื่นไม่ได้นะนี่
...ต้องลงพื้นที่ไปเยี่ยมเยียนสาขาเกือบทุกสัปดาห์ ไม่มีเวลาอยู่บ้านเลย แต่เพราะลูกยังเล็ก วิทัย รัตนากร รองผู้อำนวยการธนาคารออมสิน เลยต้องพาลูกไปด้วยในบางพื้นที่ใกล้ๆ ไม่งั้นไม่มีเวลาเลี้ยงลูก น่าเห็นใจพ่อลูกอ่อน